La Banca Ètica, primera de les conferències de les Jornades EDUCA SÒLID de Globalmon
18 octubre 2018

## La Banca Ètica, primera de les conferències de les Jornades EDUCA SÒLID de Globalmon18 octubre 2018Última actualització: 14 juliol 2025

![](../gestion/img/_AO_3531-copia.jpg)  
  

El **regidor de Responsabilitat Social, Nahuel González** i el **responsable de l’ONG gandiana Globalmon, Josep Ramon Millet** han presentat aquest matí la primera de les xarrades de les Jornades Educa Sòlid. Sota el títol “La Banca Ètica: Una palanca de canvi social”, tindrà lloc demà divendres, a les 19 h, al Saló d’actes de Foment. A càrrec de Ramon Cardona Pla, psicopedagog i Coordinador del GIT Alacant-Castelló-València FIARE Banca Ètica.

Millet ha explicat que _“per alguna raó la banca i l’ètica no lliguen bé i per això hem convidat a un expert molt compromès, que ens parlarà sobre la importància del binomi. De fet, la banca ètica només finança aquelles activitats econòmiques que produeixen un valor social positiu. Ho fa amb transparència, amb la participació democràtica de la seua base social, no reparteix beneficis, limita els sous dels directius i treballa contra l’exclusió financera, segons Cardona”_.

**Jornades EDUCA SÒLID**

Aquesta activitat inaugura les jornades de Globalmon adreçades a sensibilitzar la ciutadania en temes fonamentals com els drets humans, la pobresa, les injustícies socials, el medi ambient...

De fet, per a les pròximes setmanes s’estan tancant les següents xarrades al voltant drets humans, amb Javier de Lucas, Director del Departament de Drets Humans de la Universitat de València, que tindrà lloc a l’IES Tirant lo Blanc o sobre violència de gènere, encara per concretar...

_“Les Jornades EDUCA SÒLID posen sobre la taula la pobresa, la igualtat, la cooperació, l’estima per la natura, etc... Fonamentals per a construir una societat més justa. Amb professionals de primer nivell. Per això vull agrair la tasca de Globalmon durant tot l’any i convidar la ciutadania a assistir a les xarrades programades”_, ha conclòs González.

[Twittear](https://twitter.com/share)